CORRESPONDANCE DE JEAN HOTMAN. 257 
CIX. 
Pierre l’Oyseleur de Villiers à Jean Hotman. *) 
Sur un livre de Constable et sur ses propres écrits. 
(MippeLBoure), novembre 1590. 
Monsieur. J'ai encores à vous remercier du livre de monsieur 
Constable ?2), que vous m’ avez envoié. J'ai bien pensé qu'il en 
adviendroit ce que vous m’en mandez par vos derniers. Je sçay, 
qu'il y a gens de toutes humeurs, les uns faillants au trop, les 
aultres au moins, et je croi, qu'il n'y aura pas moins de danger 
à ceulx, qui vouldront trop modérer, qu'aux aultres, car nostre 
naturel est enclin à cercher son repos Heureux, qui pourra tenir 
ceste noble médiocrité. Je ne suis pas, Dieu merci, de ces esprits 
farouches, mais je ne sens aussi auscune mollesse en moi pour 
quitter le droict Pour revenir à l’escript dudict sieur, j’eusse 
désiré deux choses: qu'il n’eust point faict le Romain, car quoique 
plusieurs lui en aient donné exemple, j'estime qu'il ne se peult 
faire sans grand péché devant Dieu, qui ne veult point des fain- 
tes et dissimulations en la religion; l’aultre, que ceste matière 
eust esté traictée plus amplement, car les hommes ne se laissent 
persuader si facilement. Il peut estre qu'il a pris le conseil, que 
jai pris souvent, de laisser beaucoup de choses à dire pour res- 
pondre aux escrits contraires. Moi iusques à present j'ai esté si 
heureux, que plusieurs ont blasmé mes escrits, mais quand ils ont 
pris la plume pour escrire contre, ils ne sçavoient par quel bout 
s'y prendre, par ce que se pensant attacquer à un point, il trou- 
voit la response en un aultre. Et cela est ce qui se peult préparer. 
Vous verrez entre les mains de monsieur de Beauvoir quelque 
chose, que je propose, ainsi que les chevalliers errants, qui eslè- 
vent sur le perron leurs devises pour s’essaier; je verrai, ce qu’on 
me dira de part et d’aultre. Je n’ai point voulu passer plus avant, 
car il me semble qu’il n'est pas encores temps, en quoi peult 
estre le sieur Constable a failli, et me semble, qu’il fault avecq 
grand prudence amollir les esprits et les rendre capables de com- 
munication et cependant gaigner pais sans que les sanguinaires 
s’en appercoivent. Et je puis impétrer (?) le contenu en mon escript, 
1) De sa main. Voyez p. 254. 2) Voyez p. 254. 
34* 
